**Προτεινόμενη τροπολογία των κ. Παύλου Μυλωνά, Γιώργου Κάρουλλα, Πρόδρομου Αλαμπρίτη και Αλέκου Τρυφωνίδη για τη πρόταση νόμου «****Ο περί της Ίδρυσης και Λειτουργίας Ιδιωτικών Φροντιστηρίων και για Άλλα Συναφή Θέματα (Τροποποιητικός) Νόμος του 2022»**

Γίνεται εισήγηση για τροποποίηση της πρότασης νόμου, ώστε να αντικατασταθεί το άρθρο 3 αυτής, με το οποίο τροποποιείται το άρθρο 28 του βασικού νόμου, με το ακόλουθο νέο άρθρο꞉

|  |  |  |
| --- | --- | --- |
| «Τροποποίηση του άρθρου 28 του βασικού νόμου. | | 3. Το άρθρο 28 του βασικού νόμου τροποποιείται με την αντικατάσταση στο εδάφιο (2) αυτού, της φράσης “σαράντα οκτώ (48) μήνες” (τέταρτη γραμμή), με τη φράση “εξήντα (60) μήνες” και την προσθήκη στο τέλος αυτού των ακόλουθων επιφυλάξεων: |
|  | |  |
|  | | “Νοείται ότι, η πιο πάνω προθεσμία των εξήντα (60) μηνών αφορά μόνο τις περιπτώσεις ιδιοκτητών ιδιωτικών φροντιστηρίων οι οποίοι έχουν υποβάλει τις απαραίτητες αιτήσεις για εξασφάλιση των προβλεπόμενων στοιχείων κτιριολογικής υποδομής σύμφωνα με τις διατάξεις της παραγράφου (δ) του εδαφίου (2) του άρθρου 9, πριν από τις 25 Ιουλίου 2022: |
|  | |  |
|  | | Νοείται περαιτέρω ότι, η πρόνοια της πιο πάνω επιφύλαξης αναφορικά με την προϋπόθεση της υποβολής των απαραίτητων αιτήσεων, αφορά και τις περιπτώσεις λειτουργίας ιδιωτικών φροντιστηρίων που προβλέπονται στις διατάξεις του εδαφίου (4) του άρθρου 9.”.». |
|  |  | |

**Επεξήγηση:**

Με την προτεινόμενη τροπολογία σκοπείται όπως η μεταβατική περίοδος των δώδεκα (12) μηνών που θα παρασχεθεί στους υφιστάμενους ιδιοκτήτες ιδιωτικών φροντιστηρίων για σκοπούς συμμόρφωσής τους με ορισμένες διατάξεις της υφιστάμενης νομοθεσίας, θα αφορά μόνο τις περιπτώσεις ιδιοκτητών φροντιστηρίων που έχουν υποβάλει αιτήσεις για απόκτηση των απαραίτητων αδειών και πιστοποιητικών που απαιτούνται για τις κτιριολογικές προϋποθέσεις ίδρυσης και λειτουργίας φροντιστηρίων.

Ειδικότερα, με την προτεινόμενη τροπολογία διασφαλίζεται ότι θα επωφεληθούν της προτεινόμενης νέας παράτασης μόνο οι ιδιοκτήτες ιδιωτικών φροντιστηρίων οι οποίοι θα έχουν υποβάλει μέχρι τις 25 Ιουλίου 2022, ήτοι τέσσερα (4) έτη από τη ψήφιση της υφιστάμενης νομοθεσίας, αιτήσεις για την απόκτηση των εν λόγω απαραίτητων αδειών και πιστοποιητικών σε σχέση με τις κτιριολογικές προϋποθέσεις.

Να γίνουν οι συνακόλουθες νομοτεχνικές διορθώσεις.

Αρ. Φακ. 23.02.063.090-2022

ΘΒΚ/ΓΧ